2018. gada Noteikumi Nr.

Rīgā (prot. Nr. .§)

**Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”**

*Izdoti saskaņā ar*

*Eiropas Savienības struktūrfondu un*

*Kohēzijas fonda 2014.–2020. gada plānošanas perioda*

*vadības likuma 20. panta 6. un 13. punktu*

Izdarīt Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi” (Latvijas Vēstnesis, 2015, 4., 46., 119.nr.; 2016, 62., 169.nr.; 2017, 51.nr.; 2018, 49.nr.) šādus grozījumus:

1. Izteikt 3. punktu šādā redakcijā:

“3. Pasākuma mērķa grupa ir bezdarbnieki, tostarp ilgstošie bezdarbnieki (turpmāk – bezdarbnieki), kuri atbilst vismaz vienam no šādiem kritērijiem:

3.1. persona ar invaliditāti;

3.2. nelabvēlīgākā situācijā esoši bezdarbnieki saskaņā ar Komisijas 2014. gada 17. jūnija regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187/1) (turpmāk – Komisijas regula Nr.651/2014) 2. panta 4. punkta “a”, “d” un “g” apakšpunktu:

3.2.1. persona ir bijusi bez darba vismaz 12 mēnešus un šajā periodā nav bijusi uzskatāma par darba ņēmēju vai pašnodarbināto atbilstoši likumam “Par valsts sociālo apdrošināšanu” ilgāk par diviem mēnešiem bez pārtraukuma;

3.2.2. persona ir vecāka par 55 gadiem;

3.2.3. persona, kura ieguvusi bēgļa vai alternatīvās personas statusu.”

2. Aizstāt 4.1.2. apakšpunktā skaitli un vārdu “11 367 841 *euro*” ar skaitli un vārdu “14 870 313 *euro*”.

3. Izteikt 7. punktu šādā redakcijā:

“7. Pasākumam plānotais kopējais attiecināmais finansējums ir ne mazāk kā 41 309 740 *euro*, tai skaitā Eiropas Sociālā fonda finansējums – 35 113 279 *euro*, valsts budžeta finansējums – 4 441 065 *euro* un privātais līdzfinansējums, ko veido šo noteikumu 17.3.3. apakšpunktā minētās izmaksas, – ne mazāk kā 1 755 396 *euro*. Projekta iesniegumā kopējo attiecināmo finansējumu plāno ne mazāk kā 39 914 414 *euro* apmērā, tai skaitā Eiropas Sociālā fonda finansējumu – 33 927 252 *euro* apmērā, valsts budžeta finansējumu – 4 315 633 *euro* apmērā un privāto līdzfinansējumu (darba devēju finansējums) – ne mazāk kā 1 671 529 *euro* apmērā, paredzot iznākuma rādītāju un rezultāta rādītāju plānojumu atbilstoši šo noteikumu 4.1. un 4.2. apakšpunktā noteiktajam apjomam.”

4. Aizstāt 8. punktā skaitli “89,16” ar skaitli “88,72”.

5. Aizstāt 10. punktā skaitli “34 151 970” ar skaitli “38 242 885”.

6. Izteikt 17.2. apakšpunktu šādā redakcijā:

“17.2. mērķa grupas nodrošinājuma izmaksas:

17.2.1. šo noteikumu 15.2. apakšpunktā minētās atbalstāmās darbības īstenošanai – finanšu atlīdzība pirmos četrus darba tiesisko attiecību mēnešus transporta izdevumu segšanai, piemērojot vadošās iestādes izstrādāto vienas vienības izmaksu standarta likmes aprēķina un piemērošanas metodiku viena kilometra izmaksām darbības programmas “Izaugsme un nodarbinātība” īstenošanai (turpmāk – vienas vienības izmaksu metodika), un izdevumu kompensācijai par dzīvojamās telpas īri vai dzīvošanu dienesta viesnīcā;

17.2.2. pirms darba tiesisko attiecību uzsākšanas normatīvajos aktos par obligātajām veselības pārbaudēm noteikto obligāto veselības pārbaužu kompensācijas izmaksas bezdarbniekiem;”.

7. Papildināt 17.1 1. apakšpunktā aiz vārdiem “izmaksas sludinājumiem plašsaziņas līdzekļos” ar vārdiem “un izmaksas ekspertu piesaistei darba devēju izvērtēšanai”.

8. Svītrot 17.1 3. apakšpunktā vārdus “īrei un”.

9. Papildināt 21.1.apakšpunktu aiz vārdiem “darbības un šo noteikumu” ar skaitli “17.2.2.”.

10. Aizstāt 21.2. apakšpunktā skaitli “17.2.” ar skaitli “17.2.1.”.

11. Papildināt noteikumus ar 28.4.2 un 28.4.3 apakšpunktu šādā redakcijā:

“28.4.2 elektroniski nosūta kopsavilkuma informāciju, izmantojot Eiropas Komisijas pārziņā esošo elektronisko lietojumprogrammu, saskaņā ar normatīvajiem aktiem par kārtību, kādā Eiropas Komisijā iesniedz atbalsta programmu un individuālo atbalsta projektu paziņojumus un kopsavilkuma informāciju, un kārtību, kādā piešķir un anulē elektroniskās sistēmas lietošanas tiesības;

28.4.3 elektroniski iesniedz gada ziņojumus, izmantojot Eiropas Komisijas pārziņā esošo gada ziņojumu elektronisko sistēmu, saskaņā ar normatīvajiem aktiem par kārtību, kādā Eiropas Komisijā iesniedz gada ziņojumus par komercdarbības atbalsta izdevumiem, un kārtību, kādā piešķir un anulē elektroniskās sistēmas lietošanas tiesības;”.

12. Izteikt 28.8. apakšpunktu šādā redakcijā:

“28.8. piesaistot šo noteikumu 17.1. apakšpunktā minēto personālu, nodibina civildienesta vai darba tiesiskās attiecības un, paredzot tam atlīdzības izmaksas, nodrošina, ka personāls tiek nodarbināts uz normālu vai nepilnu darba laiku (tai skaitā atlīdzībai var piemērot daļlaika attiecināmības principu). Ja personāla atlīdzībai piemēro daļlaika attiecināmības principu, veic personāla darba laika uzskaiti par nostrādāto laiku un veiktajām funkcijām;”.

13. Izteikt 32. punktu šādā redakcijā:

“32. Finanšu atbalstu darba devējam dotācijas veidā šo noteikumu 17.3.1. un 17.3.2. apakšpunktā minētajām izmaksām sniedz saskaņā ar Komisijas 2013. gada 18. decembra Regulu (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. 1407/2013) vai Komisijas regulu Nr.651/2014.”

14. Papildināt noteikumus ar 32.1 un 32.2 punktu šādā redakcijā:

“32.1 Ja finanšu atbalstu piešķir saskaņā ar Komisijas regulu Nr. 651/2014, pirms atbalsta piešķiršanas finansējuma saņēmējs pārbauda, vai minētais finanšu atbalsts attiecīgajā fiskālajā gadā nepārsniedz Komisijas regulas Nr. 651/2014 4. panta 1.punkta “o”, “p”, “q” un “r” apakšpunktā noteiktos paziņošanas robežlielumus dažādām izmaksu pozīcijām.

32.2 Finanšu atbalstu, saskaņā ar Komisijas regulu Nr. 651/2014 nepiešķir darba devējiem, kuri darbojas Komisijas regulas Nr. 651/2014 1. panta 3.punkta “d” apakšpunktā noteiktajā saimniecības nozarē, īsteno Komisijas regulas Nr. 651/2014 1. panta 2.punktā noteiktos atbalsta pasākumus, vai darba devējs atbilst Komisijas regulas Nr. 651/2014 1. panta 4.punktā minētajiem nosacījumiem.”

15. Svītrot 33.1. apakšpunktā vārdus un skaitļus “Komisijas regulas Nr. 717/2014 1. panta 1. punktā un Komisijas regulas Nr. 1408/2013 1. panta 1. punktā”.

16. Izteikt 33.2. apakšpunktu šādā redakcijā:

“33.2. pirms lēmuma par finanšu atbalsta piešķiršanu finansējuma saņēmējs pārbauda, vai darba devējam minētais finanšu atbalsts nepalielina attiecīgajā fiskālajā gadā, kā arī iepriekšējos divos fiskālajos gados saņemtā *de minimis* atbalsta kopējo apmēru līdz līmenim, kas pārsniedz Komisijas regulas Nr. 1407/2013 3. panta 2. punktā noteikto maksimālo *de minimis* atbalsta apmēru. Izvērtējot finanšu atbalsta apmēru, jāvērtē saņemtais *de minimis* atbalsts viena vienota uzņēmuma līmenī. Vienots uzņēmums ir tāds uzņēmums, kas atbilst Komisijas regulas Nr. 1407/2013 2. panta 2. punktā minētajiem kritērijiem;”.

17. Izteikt 33.5. apakšpunktu šādā redakcijā:

“33.5. ja darba devējs vienlaicīgi darbojas vienā vai vairākās nozarēs vai veic citas darbības, kas ietilpst Komisijas regulas Nr. 1407/2013 darbības jomā, tas nodrošina šo nozaru darbību vai izmaksu nodalīšanu saskaņā ar Komisijas regulas Nr. 1407/2013 1. panta 2. punktu.”

18. Papildināt noteikumus ar 33.1, 33.2, 33.3 un 33.4 punktu šādā redakcijā:

“33.1 Darba devējs, kas saņem finanšu atbalstu saskaņā ar Komisijas regulu Nr. 651/2014 un kurš darbojas nozarēs, kas minētas Komisijas regulas Nr. 651/2014 1. panta 3. punkta “c” apakšpunktā, nodrošina šo nozaru darbību vai izmaksu nodalīšanu saskaņā ar Komisijas regulas Nr. 651/2014 1. panta 3. punkta otro daļu.

33.2 Ja finanšu atbalstu mērķa grupas nodarbināšanai sniedz saskaņā ar Komisijas regulu Nr.651/2014, pasākumā iesaista šo noteikumu 3. punktā minētos bezdarbniekus.

33.3 Ja finanšu atbalstu darba devējiem šo noteikumu 3.2. apakšpunktā minēto nelabvēlīgākā situācijā esošo bezdarbnieku nodarbināšanai sniedz saskaņā ar Komisijas regulu Nr.651/2014, saskaņā ar noslēgto līgumu par pasākumu īstenošanu finansējuma saņēmējs nodrošina:

33.31. šo noteikumu 17.3.1.1.apakšpunktā minēto finanšu atbalstu ikmēneša dotācijas veidā piešķir 50 % apmērā no algu izmaksām viena gada laikā atbilstoši Komisijas regulas Nr.651/2014 32. panta 6. punktam. Ikmēneša dotācija nedrīkst pārsniegt valstī noteiktās minimālās mēneša darba algas apmēru;

33.32. šo noteikumu 17.3.1.2.apakšpunktā minēto finanšu atbalstu ikmēneša dotācijas veidā piešķir 50 % apmērā no valstī noteiktās minimālās mēneša darba algas apmēra proporcionāli bezdarbnieka nostrādātajām dienām mēnesī atbilstoši Komisijas regulas Nr.651/2014 35.panta 2. punkta “a” apakšpunktam un 35. panta 4.punktam.

33.4 Ja finanšu atbalstu darba devējiem šo noteikumu 3.1. apakšpunktā minēto bezdarbnieku nodarbināšanai sniedz saskaņā ar Komisijas regulu Nr.651/2014, finansējuma saņēmējs pasākumu īstenošanas laikā nodrošina šo noteikumu 17.3.1.1. un 17.3.1.2. apakšpunktā minēto finanšu atbalstu, tai skaitā:

33.41. šo noteikumu 17.3.1.1.apakšpunktā finanšu atbalstu ikmēneša dotācijas veidā piešķir 75% apmērā no algu izmaksām viena gada laikā atbilstoši Komisijas regulas Nr.651/2014 33.panta 5.punktam. Ikmēneša dotācijas apmērs nedrīkst pārsniegt pusotras valstī noteiktās minimālās mēneša darba algas apmēru vai valstī noteiktās minimālās mēneša darba algas apmēru, ja bezdarbnieku ar invaliditāti plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai);

33.42. šo noteikumu 17.3.1.2.apakšpunktā minēto finanšu atbalstu ikmēneša dotācijas veidā piešķir 50 % apmērā no valstī noteiktās minimālās mēneša darba algas apmēra proporcionāli bezdarbnieka nostrādātajām dienām mēnesī atbilstoši Komisijas regulas Nr.651/2014 34. panta 2. punkta “b” apakšpunktam un 34. panta 3. punktam;

33.43. šo noteikumu 17.3.2.2. apakšpunktā minēto finanšu atbalstu atbilstoši Komisijas regulas Nr.651/2014 34. panta 2. punkta “c” apakšpunktam. Finanšu atbalsta apmēru nosaka atbilstoši Komisijas regulas Nr.651/2014 34. panta 3. punktam un ievērojot šo noteikumu 21.1. apakšpunktā minēto.”

19. Svītrot 34. punktā vārdus “vai saskaņā ar normatīvajiem aktiem par zvejniecības un akvakultūras nozarē piešķiramā *de minimis* atbalsta administrēšanu un uzraudzību, vai saskaņā ar normatīvajiem aktiem par lauksaimniecības nozarē piešķiramā *de minimis* atbalsta administrēšanu un uzraudzību”.

20. Svītrot 34.1 punktā vārdus un skaitļus “vai Komisijas regulas Nr.717/2014 6. panta 4. punktam, vai Komisijas regulas Nr. 1408/2013 6. panta 4. punktam”.

21. Papildināt noteikumus ar 34.2, 34.3, 34.4 un 34.5 punktu šādā redakcijā:

“34.2 Gadījumā, ja finanšu atbalstu nepiešķir kā *de minimis* atbalstu, finansējuma saņēmējs un atbalsta saņēmējs informāciju uzglabā atbilstoši Komisijas regulas Nr. 651/2014 12. panta 1.punktam.

34.3 Saņemto finanšu atbalstu nekumulē ar citu *de minimis* atbalstu un citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam.

34.4 Ja finanšu atbalstu darba devējiem šo noteikumu 3. punktā minēto bezdarbnieku nodarbināšanai sniedz saskaņā ar Komisijas regulu Nr.651/2014:

34.4 1. pasākuma īstenošanai var pieteikt no jauna izveidotas darba vietas vai nodarbināt bezdarbniekus tādās amata vietās, kas atbrīvojušās sakarā ar kādu no Komisijas regulas Nr.651/2014 32. panta 3. punktā un 33. panta 3. punktā minētajiem iemesliem;

34.4 2. bezdarbniekam ir tiesības pabeigt dalību pasākumā, izņemot gadījumus, kad darba tiesiskās attiecības izbeigtas, pamatojoties uz darbinieka pārkāpumu, atbilstoši Komisijas regulas Nr.651/2014 32. panta 4. punktam un 33. panta 4. punktam.

34.5 Sniedzot atbalstu saskaņā ar Komisijas regulu Nr. 651/2014, finansējuma saņēmējs nodrošina Komisijas regulas Nr. 651/2014 9. panta 1. un 4. punktā minētos publicitātes pasākumus, un 20 darbdienu laikā no atbalsta pasākuma stāšanās spēkā Komisijai nosūta kopsavilkuma informāciju atbilstoši Komisijas regulas 651/2014 11. pantam.”

22. Izteikt 35. punktu šādā redakcijā:

“35. Lēmumu par atbalsta piešķiršanu saskaņā ar:

35.1. Komisijas regulu Nr. 1407/2013 var pieņemt līdz šīs regulas darbības beigām jeb līdz 2021. gada 30. jūnijam saskaņā ar Komisijas regulas Nr. 1407/2013 7. panta 4. punktu un 8. pantu;

35.2. Komisijas regulu Nr. 651/2014 var pieņemt līdz šīs regulas darbības beigām jeb līdz 2020. gada 31. decembrim saskaņā ar Komisijas regulas Nr. 651/2014 59. pantu.”

23. Izteikt 37. punktu šādā redakcijā:

“37. Grozījumu šo noteikumu 17.2.1. apakšpunktā, kas paredz, ka ikmēneša finanšu atbalstu reģionālai mobilitātei aprēķina atbilstoši vienas vienības izmaksu metodikai, un kas nepārsniedz 150 *euro* mēnesī, piemēro attiecībā uz tiem līgumiem par atbalstu reģionālajai mobilitātei aktīvo nodarbinātības pasākumu ietvaros, kurus finansējuma saņēmējs ar pasākumos iesaistītajiem dalībniekiem noslēdzis pēc 2018. gada 31. decembra.”

24. Papildināt noteikumus ar 38. un 39. punktu šādā redakcijā:

“38. Šo noteikumu 33.1, 33.2, 33.3 un 33.4 punktā minētos nosacījumus par finanšu atbalsta piešķiršanu atbilstoši Regulai Nr.651/2014 piemēro ar 2019. gada 1. aprīli.

39. Grozījumu šo noteikumu 32. punktā, kas paredz, ka finanšu atbalstu darba devējam dotācijas veidā šo noteikumu 17.3.1. un 17.3.2. apakšpunktā minētajām izmaksām nepiešķir kā *de minimis* atbalstu atbilstoši Komisijas 2014. gada 27. jūnija Regulas (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) un Komisijas 2013. gada 18. decembra Regulas (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) nosacījumiem, neattiecina uz tiem līgumiem, kurus finansējuma saņēmējs ar darba devējiem noslēdzis līdz 2019. gada 31. martam.”

Ministru prezidents Māris Kučinskis

Labklājības ministrs Jānis Reirs

R.Kudļa, 67021630

Rudolfs.Kudla@lm.gov.lv